รัฐบาลไทย-ข่าวทำเนียบรัฐบาล-รมว.มท.มอบนโยบายปลัดจังหวัด นายอำเภอทั่วประเทศ ย้ำให้ยึดมั่นการทำงานเพื่อประชาชน ให้เกิดผลด้านคุณภาพชีวิตและการแก้ไขปัญหาความเดือดร้อน
วันพฤหัสบดีที่ 5 มกราคม 2560
รมว.มท.มอบนโยบายปลัดจังหวัด นายอําเภอทั่วประเทศ ย้ําให้ยึดมั่นการทํางานเพื่อประชาชน ให้เกิดผลด้านคุณภาพชีวิตและการแก้ไขปัญหาความเดือดร้อน
พลเอกอนุพงษ์ เผ่าจินดา รัฐมนตรีว่าการกระทรวงมหาดไทย มอบนโยบายให้แก่ปลัดจังหวัด นายอําเภอทั่วประเทศ ย้ําให้ยึดมั่นการทํางานเพื่อประชาชน ให้เกิดผลด้านคุณภาพชีวิตและการแก้ไขปัญหาความเดือดร้อน
วันนี้ (5ม.ค.60)เวลา10.00น. ณห้องประชุมรอยัล จูบิลี่ บอลรูม อาคารชาเลนเจอร์ เมืองทองธานี อําเภอปากเกร็ด จังหวัดนนทบุรีพลเอกอนุพงษ์ เผ่าจินดา รัฐมนตรีว่าการกระทรวงมหาดไทยเป็นประธานการประชุมมอบนโยบายการปฏิบัติงานให้แก่ปลัดจังหวัด นายอําเภอทั่วประเทศ เพื่อขับเคลื่อนภารกิจและนโยบายของรัฐบาลสู่การปฏิบัติในพื้นที่ประจําปีงบประมาณ พ.ศ.2560โดยมีผู้เข้าร่วมประชุมประกอบด้วยปลัดจังหวัด นายอําเภอ และผู้บริหารส่วนกลางของกรมการปกครอง รวมจํานวน1,200คน
โดยในวาระแรกรัฐมนตรีว่าการกระทรวงมหาดไทยได้เน้นย้ําถึงการดําเนินงานในปี2560ที่ยังคงสานต่องานเดิมและเร่งขับเคลื่อนงานตามนโยบายที่ลงไปในพื้นที่ให้เกิดผลอย่างเป็นรูปธรรมและได้เน้นถึงบทบาทของนายอําเภอในการกํากับดูแลท้องที่และท้องถิ่นโดยเฉพาะบทบาททํางานของกํานัน ผู้ใหญ่บ้านที่ถือว่ามีความสําคัญมากเพราะเปรียบเสมือนเป็นเซลเล็กๆที่กระจายอยู่ในพื้นที่หมู่บ้านทั่วประเทศ ซึ่งจะเป็นกลไกสําคัญในการขับเคลื่อนงานในพื้นที่ ที่ผ่านมากระทรวงมหาดไทยได้มีการกําหนดให้มีการประเมินการทํางานของกํานัน ผู้ใหญ่บ้าน ดังนั้น จึงขอให้นายอําเภอได้ติดตามและนําผลการประเมินผลไปใช้ประโยชน์ในการเสนอแนะการทํางานในท้องที่ให้มีประสิทธิภาพมากยิ่งขึ้น สําหรับการกํากับดูแลองค์กรปกครองส่วนท้องถิ่นขอให้ติดตามกํากับดูแลให้มีการบริหารราชการบนหลัก“ธรรมมาภิบาล”(Good Governance)และเป็นไปตามกรอบของกฎหมาย ท้องที่และท้องถิ่นต้องมีความตั้งใจที่จะทํางานเพื่อประชาชน ตลอดจนมีการทํางานจะสอดประสานกันระหว่างส่วนกลางกับในพื้นที่
เรื่องที่2คือการบริหารของรัฐที่จะต้องมียุทธศาสตร์ในการบริหารประเทศรัฐบาลพยายามอย่างยิ่งที่จะให้การบริหารประเทศในอนาคตเดินไปตามยุทธศาสตร์และแผนการพัฒนา ควบคู่ไปกับการปฏิรูป และมีการปรับตัวอย่างต่อเนื่องตลอดเวลาตามสถานการณ์ ดังนั้น ในการทํางานในพื้นที่จึงต้องทํางานตามกรอบแผนพัฒนาต่างๆ ตามบทบาทภารกิจตั้งแต่แผนยุทธศาสตร์ชาติ20ปี แผนพัฒนาเศรษฐกิจและสังคมแห่งชาติฉบับที่12นโยบายรัฐบาล ซึ่งแผนทั้งหมดจะเป็นกรอบการทํางานจากบนลงล่าง (Top – Down)ยกตัวอย่าง การแก้ไขปัญหาภัยพิบัติเรามีแผนป้องกันและบรรเทาสาธารณภัยแห่งชาติลงไปจนถึงแผนระดับอําเภอและท้องถิ่นที่เป็นกรอบการทํางานและลดความเสี่ยงจากสาธารณภัยสรุปว่าปัจจุบันรัฐบาลยึดหลักบริหารราชการประเทศบนกรอบของแผนฯ ดังนั้น การบริหารงานราชการของจังหวัด ท้องที่ และท้องถิ่นจึงต้องยึดกรอบแผนพัฒนาของประเทศให้สอดประสานไปด้วยกันตามวิสัยทัศน์ของประเทศ
3.ด้านเศรษฐกิจ รัฐบาลตั้งเป้าหมายที่จะนําพาประเทศไปสู่“ไทยแลนด์4.0”เพื่อให้ประเทศไทยหลุดพ้นจากกับดักรายได้ปานกลาง กับดักความเหลื่อมล้ํา และกับดักความไม่สมดุลของการพัฒนา โดยสร้างการเปลี่ยนแปลงโดยใช้ความรู้ เทคโนโลยี นวัตกรรม ปรับเปลี่ยนโครงสร้างเศรษฐกิจ ในส่วนที่กระทรวงมหาดไทยต้องร่วมขับเคลื่อน คือ เราต้องใช้ศักยภาพของพื้นที่จังหวัดและกลุ่มจังหวัดทั้ง18กลุ่มให้เต็มที่ เพื่อให้เศรษฐกิจในระดับภูมิภาคและเศรษฐกิจภายในประเทศของเรามีความเข้มแข็งอย่างยั่งยืน
4. เรื่องประชารัฐปัจจุบันรัฐบาลได้แต่งตั้งคณะทํางานสานพลังประชารัฐขึ้น12คณะซึ่งหนึ่งใน12คณะ ที่กระทรวงมหาดไทยรับผิดชอบคือ คณะทํางานการพัฒนาเศรษฐกิจฐานรากและประชารัฐโดยมี บริษัท ประชารัฐรักสามัคคี (ประเทศไทย) จํากัด ลงไปขับเคลื่อนภารกิจในพื้นที่ครอบคลุมทุกมิติทั้งการให้ความรู้ในเรื่องการจัดองค์กร การบริหาร การผลิต การแปรรูป และการตลาดให้กว้างขวางมากขึ้นรวมไปถึงการพัฒนาOTOPที่ต้องให้ความสําคัญในการพัฒนาคุณภาพและช่องทางการตลาด เพื่อให้ประชาชนมีรายได้และยกระดับคุณภาพชีวิตให้ดีขึ้น สําหรับเรื่องอื่นๆ ที่รัฐบาลกําลังเร่งขับเคลื่อนในพื้นที่ อาทิเช่น การพัฒนาเขตเศรษฐกิจพิเศษ การจัดที่ดินตามโครงการ คทช. เป็นต้น
สุดท้ายในเรื่องเศรษฐกิจที่ต้องขอขอบคุณกลไกของกระทรวงมหาดไทยในพื้นที่คือ การขับเคลื่อนโครงการสําคัญต่างๆที่ลงไปในพื้นที่ เช่น ตําบลละ5ล้าน โครงการหมู่บ้านละ2แสน และหมู่บ้านละ2.5แสน ที่สามารถขับเคลื่อนได้อย่างมีประสิทธิภาพและเห็นผลสําเร็จอย่างเป็นรูปธรรม
5.เรื่องความมั่นคงโอกาสแรกต้องขอขอบคุณและชื่นชมเจ้าหน้าที่ทุกฝ่ายที่ได้ร่วมกันปฏิบัติหน้าที่ในการอํานวยความสะดวกให้กับประชาชนในการเดินทางมาเข้าเฝ้ากราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดชได้เป็นอย่างดีและมีความเรียบร้อยในการทํางานทุกขั้นตอน
สําหรับภารกิจด้านของการสร้างความมั่นคงประเทศไทยขอให้ทุกฝ่ายได้น้อมนํา “หลักปรัชญาเศรษฐกิจพอเพียง” ให้ลงไปสู่วิถีชีวิตของประชาชน เพื่อนําพาประเทศชาติและประชาชนผ่านช่วงเวลานี้ไปให้ได้อย่างเข้มแข็ง คือ ต้องทําให้ประชาชนนําไปใช้ได้จริงในชีวิตประจําวัน และต้องสร้างความปรองดองให้กับประชาชนในพื้นที่ ทําให้ประชาชนได้รับรู้ข้อมูลข่าวสารที่ถูกต้อง ลดความขัดแย้ง หรือการสร้างปัญหา นักปกครองในพื้นที่จะปล่อยให้เกิดความแตกแยกของประชาชนในชาติไม่ได้ และเรื่องที่สําคัญอย่างยิ่ง คือ การปกป้องและเทิดทูนสถาบันพระมหากษัตริย์ที่เป็นที่ยึดเหนี่ยวจิตใจของประชาชน ขอให้ยึดถือหลักการทรงงานและแนวพระราชดําริต่างๆ ไปปฏิบัติให้เหมาะสมกับบริบทของพื้นที่ รวมไปถึงงานนโยบายด้านความมั่นคงอื่นๆ การแก้ไขปัญหาแรงงานต่างด้าว การค้ามนุษย์ ที่ผ่านมาต้องขอชื่นชมการทํางานของฝ่ายปกครองในพื้นที่ซึ่งเป็นส่วนหนึ่งที่ทําให้ประเทศไทยพ้นจากTier 3และขอให้ดําเนินการอย่างจริงจังและต่อเนื่อง
6.ด้านสังคมยังคงเน้นเรื่องการป้องกันและแก้ไขปัญหายาเสพติดอย่างเข้มข้นทั้งด้านการปราบปรามและป้องกันตั้งแต่ในระดับหมู่บ้าน ครอบครัว ชุมชน สถานศึกษา และการดําเนินการกับเจ้าหน้าที่รัฐที่มีส่วนเกี่ยวข้อง รวมไปถึงการจัดระเบียบสังคม ควบคุมสถานบริการ สถานประกอบ การตามนโยบายลดอบายมุขสร้างสุขให้สังคม
และสุดท้ายเรื่องการแก้ไขปัญหาความเดือดร้อนของประชาชนในระดับพื้นที่และขอให้เร่งแก้ไขปัญหาความเดือดร้อนของประชาชน โดยใช้กลไกของศูนย์ดํารงธรรมอําเภอที่ได้กําหนดให้ทุกส่วนราชการให้ความร่วมมือกับนายอําเภอในการแก้ไขปัญหาของประชาชนให้มีประสิทธิภาพและทันต่อสถานการณ์ โดยเฉพาะปัญหาความเดือดร้อนซ้ําซากที่อยู่ในความรับผิดชอบ ต้องเร่งแก้ไขปัญหาที่เรื้อรังหรือเป็นปัญหาที่สะสมมานาน มีการทํางานเชิงรุกเข้าพื้นที่ ตรวจสอบหาปัญหาสาเหตุของปัญหา พร้อมแก้ไขในเบื้องต้น และประสานหน่วยงานที่เกี่ยวข้องเข้าไปดําเนินการอย่างต่อเนื่อง หากเกินขีดความสามารถให้เร่งรายงานให้กระทรวงมหาดไทยทราบ
สุดท้ายรัฐมนตรีว่าการกระทรวงมหาดไทยได้เน้นย้ําให้ทุกฝ่ายยึดมั่นในการทํางานบําบัดทุกข์บํารุงสุขให้แก่ประชาชนให้ได้อย่างมีประสิทธิภาพเต็มกําลังความสามารถ เพื่อเป้าหมายที่สําคัญที่สุดเพื่อประโยชน์ของประเทศชาติและประชาชน.
ครั้งที่2/2560